Xalqaro press klubda aeroport bojxona xodimlarining yangi formasi taqdim etildi

Xalqaro press klubda bo‘lib o‘tgan bojxona sohasidagi islohotlar va kelgusidagi ustuvor vazifalarga bag‘ishlangan maxsus sessiyada tizim xodimlarining yangi formasi namoyish etildi. Bu haqda “Nuz.uz” xabar bermoqda.

Tadbir davomida “Toshkent-Aero” maxsus bojxona kompleksi boshlig‘i Ravshan Tojiyev aeroportlarda xizmat qiluvchi bojxona xodimlari uchun mo‘ljallangan yangi formani taqdim etdi.
Mazkur forma rangi, dizayni va pogonlar yo‘qligi bilan avvalgisidan farqlanadi. Harbiy unvonlar metall plastinalarga muhrlanadi va ko‘krakka taqiladi.
Forma o‘zgartirilishi pogonli kiyim yo‘lovchilarga ruhiy jihatdan salbiy ta’sir ko‘rsatishi va samimiy muloqot o‘rnatishga xalaqit berishi bilan izohlanmoqda.
Ravshan Tojiyevga ko‘ra, yangi forma xodimlarga yo‘lovchilar va poytaxt mehmonlarni yanada do‘stona kutib olish va kuzatishga imkon beradi.